ตื่นเช้ามีอาการคลื่นไส้อาเจียน หลังทานอาหารก็จะแสบท้องนิดหน่อยพอทนได้ ทุกครั้งที่ทานอาหารไม่เกินครึ่งชม.จะมีอาการคลื่นไส้และอ๊วก.ทำให้เบื่ออาหารอยากทราบว่าเกิดจากอะไรคะ ทางรักษาคืออะไร
สวัสดีค่ะ อาการคลื่นไส้ อาเจียน แสบท้องหลังทานอาหาร น่าจะเกิดจาก- โรคกระเพาะอาหารอักเสบ จะทำให้มีอาการปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เบื่ออาหาร เป็นต้น- โรคกรดไหลย้อน อาการจะคล้ายๆ กับกระเพาะอาหารอักเสบ แต่จะมีอาการแสบร้อนกลางอกหรือแน่นหน้าอกร่วมด้วย หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ เป็นต้น- นิ่วในถุงน้ำดี จะทำให้เกิดอาการปวดท้องบริเวณช่องท้องส่วนบนหรือด้านขวา และมีอาการคลื่นไส้ อาเจียนร่วมด้วย อาการปวดมักเกิดขึ้นหลังจากทานอาหารมื้อหนัก หรืออาหารที่มีไข่มันสูง นอกจากนี้อาจมีอาการอื่นๆ เช่น อาหารไม่ย่อย ท้องอืด ท้องเฟ้อ มีลมในกระเพาะอาหารในเบื้องต้น แนะนำให้ทานอาหารอ่อน ที่ย่อยง่าย อาหารต้องรสไม่จัด ไม่ทานอาหารมันๆ เช่น อาหารทอดต่างๆ เคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมาก ไม่ควรทานจนอิ่มเกินไป และไม่ควรทานอาหารก่อนนอนภายใน 2 ชั่วโมง ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ หลีกเห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ ปวดประจำเดือน เป็นต้นหากอาการยังไม่บรรเทา อาจทานยาที่ช่วยยับยั้งการหลั่งกรด เช่น แรนิทิดีน (ranitidine) ยาโอเมพราโซล (omeprazole) เป็นต้น และยาแก้อาการคลื่นไส้ อาเจียน เช่น metoclopramide (เมโทโคลพราไมด์) เป็นต้น โดยให้ทานยาก่อนทานอาหารประมาณครึ่งชั่วโมงค่ะหากได้ปฏิบัติตัวดังกล่าวแล้ว และทานยาต่อเนื่องดูซักระยะแล้ว อาการยังไม่ดีขึ้น รุนแรงขึ้น หรือมีอาการอื่นๆ อีก ก็ควรไปพบแพทย์เฉพาะทางอายุรกรรมค่ะ